L 283/30 Den Europæiske Unions Tidende 30.10.2009 KOMMISSIONENS FORORDNING (EF) Nr. 1025/2009 af 29. oktober 2009 om afvisning af visse andre sundhedsanprisninger af fødevarer end dem, der henviser til en reduceret risiko for sygdom og til børns udvikling og sundhed (EØS-relevant tekst) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Europa-Parlamentets og Rådets forordning (EF) nr. 1924/2006 af 20. december 2006 om ernærings- og sundhedsanprisninger af fødevarer (1), særlig artikel 18, stk. 5, og ud fra følgende betragtninger: (1) — Ihenhold til forordning (EF) nr. 1924/2006 er sundheds- anprisninger af fødevarer forbudt, medmindre de er godkendt af Kommissionen i overensstemmelse med samme forordning og opført på en liste over tilladte anprisninger. (2) — Forordning (EF) nr. 1924/2006 foreskriver ligeledes, at lederne af fødevarevirksomheder kan sende ansøgninger om godkendelse af sundhedsanprisninger til en medlems- stats kompetente nationale myndighed. Den kompetente nationale myndighed skal videresende gyldige ansøg- ninger til Den Europæiske Fødevaresikkerhedsautoritet (EFSA) (i det følgende benævnt »autoriteten«). (3) — Efter at have modtaget en ansøgning skal autoriteten straks underrette de øvrige medlemsstater og Kommis- sionen og desuden afgive udtalelse om den pågældende sundhedsanprisning. (4) — Kommissionen skal træffe beslutning vedrørende eventuel godkendelse af sundhedsanprisninger under hensyntagen til autoritetens udtalelse. (5) — Som opfølgning på en ansøgning, som ELVIR S.A.S. indgav den 30. juli 2008 i henhold til artikel 13, stk. 5, i forordning (EF) nr. 1924/2006, skulle autoriteten afgive udtalelse om en sundhedsanprisning vedrørende virkningerne af et mejeriprodukt tilsat mælkepeptid og magnesium på mindskelse af angstfølelse (spørgsmål nr. EFSA-Q-2008-476) (?). Den af ansøgeren foreslåede anprisning havde følgende ordlyd: »Dette produkt hjælper takket være indholdet af mælkepeptid og magne- sium til at dæmpe tegn på angstfølelse hos moderat stresspåvirkelige voksne«. (1) EUT L 404 af 30.12.2006, s. 9. (?) EFSA Journal (2008) 905, s. 1-10. (6) (10) Den 19. december 2008 modtog Kommissionen og medlemsstaterne den videnskabelige udtalelse fra auto- riteten, som konkluderede, at der ikke på grundlag af de fremlagte oplysninger kunne fastslås en årsagssam- menhæng mellem indtagelse af de bestanddele, som den anpriste virkning angiveligt skulle kunne tilskrives, og den anpriste virkning. Eftersom anprisningen ikke opfylder kravene i forordning (EF) nr. 1924/2006, bør den ikke godkendes. Som opfølgning på en ansøgning, som UNILEVER PLC. (Det Forenede Kongerige) og UNILEVER N.V. (Nederlan- dene) indgav den 7. juli 2008 i henhold til artikel 13, stk. 5, i forordning (EF) nr. 1924/2006, skulle autoriteten afgive udtalelse om en sundhedsanprisning vedrørende de gavnlige virkninger af sort te fra Camellia sinensis på koncentrationsevnen  (spørgsmål nr. EFSA-Q-2008- 434) (?). Den af ansøgeren foreslåede anprisning havde følgende ordlyd: »Sort te forbedrer din koncentrations- evne«. Den 22. december 2008 modtog Kommissionen og medlemsstaterne den videnskabelige udtalelse fra auto- riteten, som konkluderede, at der ikke på grundlag af de fremlagte oplysninger kunne fastslås en årsagssam- menhæng mellem indtagelse af sort te fra Camellia sinensis og den anpriste virkning. Eftersom anprisningen ikke opfylder kravene i forordning (EF) nr. 1924/2006, bør den ikke godkendes. De bemærkninger fra ansøgerne og medlemmer af offentligheden, som Kommissionen har modtaget i over- ensstemmelse med artikel 16, stk. 6, i forordning (EF) nr. 1924/2006, er taget i betragtning ved fastsættelsen af foranstaltningerne i nærværende forordning. Sundhedsanprisningerne »Dette produkt hjælper takket være indholdet af mælkepeptid og magnesium til at dæmpe tegn på angstfølelse hos moderat stresspåvirkelige voksne« og »Sort te forbedrer din koncentrationsevne« er sundhedsanprisninger som omhandlet i artikel 13, stk. 1, litra b), i forordning (EF) nr. 1924/2006. Anprisningerne er således begge omfattet af de i artikel 28, stk. 6, i forordning (EF) nr. 1924/2006 fastsatte overgangsfor- anstaltninger. Da ansøgningerne ikke blev indgivet inden den 19. januar 2008, er kravet i artikel 28, stk. 6, litra b), imidlertid ikke opfyldt, og den i samme artikel fastsatte overgangsperiode finder ikke anvendelse. Der bør følgelig fastsættes en overgangsperiode på seks måneder for at give lederne af fødevarevirksomheder tid til at tilpasse sig kravene i nærværende forordning. (?) EFSA Journal (2008) 906, s. 1-10.